CELEX: 62021CN0731
Language: et
Date: 2021-12-01 00:00:00
Title: Kohtuasi C-731/21: Eelotsusetaotlus, mille on esitanud Cour de cassation du Grand-Duché de Luxembourg (Luksemburg) 1. detsembril 2021 – GV versus Caisse nationale d’assurance pension

14.2.2022   
            
            
               ET
            
            
               Euroopa Liidu Teataja
            
            
               C 73/15
            
         
      Eelotsusetaotlus, mille on esitanud Cour de cassation du Grand-Duché de Luxembourg (Luksemburg) 1. detsembril 2021 – GV versus Caisse nationale d’assurance pension
      (Kohtuasi C-731/21)
      (2022/C 73/20)
      Kohtumenetluse keel: prantsuse
      
         Eelotsusetaotluse esitanud kohus
      
      Cour de cassation du Grand-Duché de Luxembourg
      
         Põhikohtuasja pooled
      
      
         Kaebuse esitaja: GV
      
         Vastustaja: Caisse nationale d’assurance pension
      
         Eelotsuse küsimus
      
      Kas Euroopa Liidu õigusega, eelkõige Euroopa Liidu toimimise lepingu artiklitega 18, 45 ja 48 ning Euroopa Parlamendi ja nõukogu 5. aprilli 2011. aasta määruse (EL) nr 492/2011 töötajate vaba liikumise kohta Euroopa Liidus (1) artikli 7 lõikega 2 on vastuolus sellised liikmesriigi õiguse sätted nagu Luksemburgi sotsiaalkindlustusseadustiku artikkel 195 ja 9. juuli 2004. aasta muudetud seaduse teatavate kooseluvormide õiguslike tagajärgede kohta artiklid 3, 4 ja 4-1, mis seavad selle, kas päritoluliikmesriigis õiguspäraselt sõlmitud ja registreeritud tsiviilpartnerluse elusolevale partnerile makstakse toitjakaotuspensioni, millele tal on õigus seetõttu, et surnud partner töötas vastuvõtvas liikmesriigis, sõltuvaks tingimusest, et tsiviilpartnerlus on kantud selle riigi peetavasse registrisse, selleks et kontrollida, kas täidetud on kõnealuse liikmesriigi õiguses nõutud sisulised tingimused tsiviilpartnerluse tunnustamiseks ja selle kehtimiseks kolmandate isikute suhtes, samas kui toitjakaotuspensioni maksmine vastuvõtvas liikmesriigis sõlmitud tsiviilpartnerluse elusolevale partnerile sõltub üksnes sellest, kas tsiviilpartnerlus on selles liikmesriigis õiguspäraselt sõlmitud ja registreeritud?
      
         (1)  ELT 2011, L 141, lk 1.